EkBass/fiwiki-20250220-pages-articles huggingface dataset:
Kuristusläppä

Kuristusläppä (kuristinläppä, kuristusventtiili, usein myös ”ryyppy” tai rikastin) on venttiili, jolla voi kuristaa moottoriin menevää ilmavirtaa pienemmäksi. Tällöin polttoaineen osuus moottoriin menevässä polttoaine-ilma- seoksessa kasvaa, mikä helpottaa käynnistymistä moottorin ollessa kylmä, mutta tuottaa tehottomampaa ja epäpuhtaampaa palamista. Käsikäyttöinen kuristin oli yleinen 60–70-lukujen autojen kojelaudoissa. Englannin kielessä puhutaan yleensä kuristimesta (choke) eli kaasuttimeen pääsevän ilman määrää vähennetään. Suomeksi asia ilmaistiin puhekielessä usein käänteisesti: Moottorille annettiin ikään kuin "ryyppy", koska kuristimen käyttö lisää polttoaineen osuutta kaasuttimeen menevässä seoksessa. Uudemmissa autoissa ja nelitahtimoottoreissa kuristusläppä on tavallisesti automaattinen tai korvattu toisenlaisella kylmäkäynnistyspiirillä. Mopoissa ja muissa kaksitahtimoottoreissa kuristusläppää säädellään usein vaijerin ja vivun avulla. == Katso myös == * Kaasutin == Aiheesta muualla == *Lyhyt kuristusläpän toimintaa kuvaava video moottorisahan kaasuttimessa Luokka:Polttomoottorit
Trojan (autonvalmistaja)

Trojan oli englantilainen automerkki, jota valmistettiin vuosien 1914 ja 1965 välisenä aikana. Trojan-autoja valmistavan yrityksen perusti Leslie Hayward Hounsfield (1877–1957). Hän sai ajatuksen valmistaa yksinkertaisia ja taloudellisia autoja ja aloitti suunnittelun vuonna 1910. Auton prototyyppi valmistui 1913. Siinä oli kaksitahtinen nelisylinterinen moottori, jonka sylinterit oli jaettu kahteen osaan. 1920-luvulla auto kilpaili samassa hintaluokassa T-Fordin kanssa. 1922 tehdas sopi Leyland Motors -yhtiön kanssa tuottavansa autoja sen tehtaalla. Trojan valmisti 11 000 henkilöautoa ja 6700 pakettiautoa Leylandin tehtaalla vuoteen 1928 mennessä, jolloin Leyland halusi tilat omaan käyttöönsä. Uusi 1931 julkistettu malli RE (Rear Engine) pystyi 72 km/t (45 mailia tunnissa) nopeuteen. Auto oli kuitenkin vanhanaikaisen näköinen ja vain 250 Trojan RE-autoa myytiin. Trojan kuitenkin myi hyvin pakettiautoja. Sodan aikana Trojan valmisti pommitelineitä ja laskuvarjokontteja. Sodan jälkeen pakettiautojen tuotanto alkoi uudestaan. Vuosina 1960-1965 Trojan-yhtiö valmisti lisenssillä Heinkelin kääpiöautoa nimellä Trojan 200. Tämä oli viimeinen Trojan-merkkinen auto. Sisu-autojen valmistaja Oy Suomen Autoteollisuus Ab toi Suomeen Trojan-pakettiautoja 1950-luvun aikana. Vuonna 1951 Trojan-autoja koottiin kokeiluluonteisesti Suomessa muutaman kymmenen kappaleen erä.Kimmo Levä (toim.): Made in Finland: Mobilia-vuosikirja 2002, s. 23. Kangasala: Mobilia-säätiö, 2002. == Lähteet == == Aiheesta muualla == * Youtube-video Trojan Car - 1920s Luokka:Brittiläiset automerkit luokka:Kääpiöautot
Harmaaviherbulbuli

Harmaaviherbulbuli (Phyllastrephus cerviniventris) on bulbulien heimoon kuuluva varpuslintu. ==Levinneisyys== Harmaaviherbulbulia tavataan Angolassa, Kongon demokraattisessa tasavallassa, Keniassa, Malawissa, Mosambikissa, Tansaniassa ja Sambiassa. Sen on raportoitu olevan paikallisesti melko yleinen, mutta yleisemmin harvinainen. Sen levinneisyysalue on kuitenkin laaja, ja kannankehitys vakaa, joten se on luokiteltu elinvoimaiseksi. ==Lähteet== Luokka:Bulbulit
Kameruninviherbulbuli

Kameruninviherbulbuli (Phyllastrephus poensis) on bulbulien heimoon kuuluva varpuslintu. ==Levinneisyys== Kameruninviherbulbulia tavataan Kamerunissa, Päiväntasaajan Guineassa ja Nigeriassa. Sitä on kuvattu laajalle levinneeksi, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Bulbulit
Keltasäihkybulbuli

Keltasäihkybulbuli (Phyllastrephus cabanisi) on bulbulien heimoon kuuluva varpuslintu. ==Levinneisyys== Keltasäihkybulbulia tavataan Angolassa, Burundissa, Kongon demokraattisessa tasavallassa, Keniassa, Malawissa, Mosambikissa, Ruandassa, Etelä-Sudanissa, Sudanissa, Tansaniassa, Ugandassa ja Sambiassa. Sen on kuvattu olevan laajalle levinnyt ja yleinen, ja sen kannankehitys on vakaa. Laji on luokiteltu elinvoimaiseksi. ==Lähteet== Luokka:Bulbulit
Aberfanin onnettomuus

Aberfanin onnettomuus oli maanvyöry, joka tapahtui 21. lokakuuta 1966 Aberfanin kaivoskylässä Etelä-Walesissa lähellä Merthyr Tydfilin kaupunkia. Onnettomuudessa kuoli 144 ihmistä, joista 116 oli lapsia.Chris McNab, "Maailman pahimmat historialliset katastrofit", 2005, Amber Books, sivu 264-267BBC on this day, luettu 31.7.2013 == Tapahtumien kulku ja seuraukset == National Coal Boardin Merthyr Tydfilin lähellä sijainneen hiilikaivoksen jätteet sijoitettiin Aberfanin kylän läheisen vuoren rinteille. Kyläläiset olivat varoitelleet National Coal Boardia yhden suurimman jätekasan alla sijainneesta maanalaisesta lähteestä. Lisäksi edeltävinä päivinä oli satanut paljon. Vesi sai jätemassan muuttumaan epävakaaksi. National Coal Board mainitsi myöhemmin onnettomuuden syyksi epätavallisen sateen. Pantglasin ala- asteen oppilaat olivat juuri aloittelemassa oppituntiaan laulettuaan aamunavauksessa virren "All Things Bright and Beautiful". Kello 9.15 he kuulivat kaivoksen tavallisista äänistä poikkeavan, jyrisevän äänen. Pian vuorta alas vyörynyt noin 500 000 tonnin lietemassa pyyhkäisi kylän yli. Koulun lisäksi noin 20 muuta kylän taloa tuhoutui ja peittyi hiilijätteeseen. Pelastuslaitokset ja paikalliset asukkaat aloittivat nopeasti kaivaustyöt eloonjääneiden ja kuolleiden löytämiseksi. 85 lasta koulun 250:stä julistettiin kuolleeksi välittömästi. Koulun apulaisrehtori David ”Dai” Beynon löydettiin kuolleena yrittäen suojella viittä oppilasta. Äidit yrittivät etsiä lapsiaan koulusta paksussa mudassa. National Coal Board tuomittiin myöhemmin syylliseksi onnettomuuteen. Merthyr Tydfilin pormestari perusti rahaston onnettomuuden jälkien korjaamiseksi. Rahaston varoista maksettiin 150 000 puntaa jätekasojen poistamiseen, koska hallitus ei suostunut antamaan tähän erillistä rahoitusta. Summa palautettiin rahastolle vuonna 1997 ilman korkoa. == Lähteet == * * ===Viitteet=== Luokka:1900-luvun kaivosonnettomuudet Luokka:Onnettomuudet Walesissa Luokka:Vuoden 1966 onnettomuudet Luokka:1900-luvun maanvyöryt
Legend (Clannadin albumi)

Legend on irlantilaisen folk- ja folkrock-yhtyeen Clannadin albumi vuodelta 1984. Albumi on sekä yhtyeen virallinen kahdeksas albumi että soundtrack brittiläiseen televisiosarjaan Robin of Sherwood. Musiikki voitti BAFTA- palkinnon parhaana televisiosarjan musiikkina.reviewcentre Albumin kappaleista "Robin (The hooded man)" on sarjan tunnuskappale. ==Kappaleet== Albumi julkaistiin sekä CD- että LP-formaatissa. #Robin (The Hooded Man) - (C.Brennan) 2:48 # Now is Here (P.Brennan) 3:32 # Herne (P.Brennan) 5:08 #Together We (P.Brennan) 3:28 #Darkmere (C.Brennan) 1:58 #Strange Land (P.Brennan) 3:10 #Scarlet Inside (P.Brennan) 5:08 #Lady Marian (C.Brennan) 3:20 #Battles (C.Brennan) 1:01 #Ancient Forest (P.Brennan - C.Brennan - M.Brennan) 2:59 Yhtye teki sarjaan muutakin musiikkia mutta joka ei mahtunut LP-formaattiin. Osa nauhoituksista katosi. Albumilla Macalla on kappale "Cáisleàn Òir", jonka yhtye teki uudelleen.irishmusicdaily ==Kokoonpano== Yhtyeen jäsenten nimet ovat tässä niiden englanninkielisessä muodossa.Legend *Maire Brennan – laulu, harppu *Paul Brennan – kitara, huilu, tinapilli, kosketinsoittimet, laulu *Ciaran Brennan – kontrabasso, syntetisoijat, akustinen kitara, laulu *Pat Duggan – mandola, akustinen kitara, laulu *Noel Duggan – akustinen kitara, laulu Vierailevat muusikot *James Delaney – kosketinsoittimet *Paul Moran – rummut *Pat Farrell – sähkökitara *Frank Ricotti – lyömäsoittimet Albumin tuotti Tony Clarke ja äänittäjänä toimi Paul Thomas. Nauhoitukset tehtiin Dublinissa Windmill Lane -studiolla ja Trident- studiolla Lontoossa. Miksaukset tehtiin Angel-studiossa Lontoossa. == Lähteet == * http://www.reviewcentre.com/review142460.html * Clannad - Legend -albumin kansilehti RCA ND71703 1984 * http://www.irishmusicdaily.com/clannad-harrys- game === Viitteet === Luokka:Clannadin albumit Luokka:Vuoden 1984 soundtrackit Luokka:Irlantilaiset folk rock -albumit
Sylvi Munkberg

Hilma Sylvia (Sylvi) Irene Munkberg (o.s. Lindroos, 9. helmikuuta 1928 Tuusula – 10. heinäkuuta 2013 Helsinki) oli suomalainen pöytätennispelaaja. Hän oli Suomen paras naispelaaja 1950-luvun lopulla ja 1960-luvun alussa. Vuonna 1959 hän voitti sekanelinpeliparinsa Kalevi Lehtosen kanssa Pohjoismaiden mestaruuden ensimmäisenä suomalaisena pöytätennispelaajana. Munkberg pelasi myös pesäpalloa. Seuratasolla hän edusti Työväen Maila-Poikia. Vasenkätinen Sylvi Munkberg nousi Suomen pöytätenniksen huipulle vuonna 1956, kun hän voitti TUL:n mestaruuden kaksin-, nelin- ja sekanelinpelissä sekä SM-pronssia kaksinpelissä. Seuraavana vuonna hän pelasi Tukholman MM-kilpailuissa. Vuonna 1958 hän voitti sekanelinpelissä ensimmäisen Suomen-mestaruutensa. Vuonna 1959 hän voitti Helsingissä Kalevi Lehtosen parina sekanelinpelin Pohjoismaiden- mestaruuden sekä sai hopeaa nelinpelissä Ulla Lindholmin parina ja pronssia kaksinpelissä ja joukkuekilpailuissa. Samana vuonna hän voitti ensimmäisen neljästä peräkkäisestä kaksinpelin Suomen-mestaruudestaan. Vuonna 1961 Munkberg saavutti Bergenin PM-kilpailuissa pronssia kaksinpelissä ja joukkuekilpailussa, ja vielä vuonna 1963 hän oli mukana PM-kilpailuissa. Viimeisen Suomen-mestaruutensa hän voitti vuonna 1965 nelinpelissä. == Saavutukset == * PM-kultaa sekanelinpelissä 1959 (parina Kalevi Lehtonen) * PM-hopeaa nelinpelissä 1959 (parina Ulla Lindholm) * PM-pronssia kaksinpelissä ja joukkuekilpailussa 1959, 1961 * SM-kultaa kaksinpelissä 1959–1962, nelinpelissä 1959–1962 (parina Aini Eskolin), 1965 (parina Tuula Jaskari), sekanelinpelissä 1958–1960, 1962 (parina Kalevi Lehtonen), 1964 (parina Pentti Kunnas), joukkuekilpailussa 1958–1959 * SM-hopeaa kaksinpelissä 1957–1958, 1963–1964, 1971, nelinpelissä 1957–1958, 1963–1964, sekanelinpelissä 1963, 1968, joukkuekilpailussa 1960–1961, 1963 * SM-pronssia kaksinpelissä 1956, 1967–1968, nelinpelissä 1967–1968, 1971, 1973, sekanelinpelissä 1957, 1965, joukkuekilpailussa 1962, 1964–1966 == Lähteet == * * * === Viitteet === Luokka:Suomalaiset pöytätennispelaajat Luokka:Suomalaiset pesäpalloilijat Luokka:Vuonna 1928 syntyneet Luokka:Vuonna 2013 kuolleet
Kätkänjärvi

Kätkänjärvi on Alajärven kaupungissa sijaitseva järvi. Se sijaitsee entisen Lehtimäen kunnan alueella. Järvi kuuluu Lapuanjoen vesistöön. Järveen on istutettu eri kalalajeja. Kätkänjärven pinta-ala on 261,2 hehtaaria, ja suurin syvyys 2,5 metriä. Kätkänjärven keskisyvyys on vain puolitoista metriä, vesitilavuus on 3 796 000 kuutiometriä. == Lähteet == == Aiheesta muualla == * Luokka:Alajärven järvet Luokka:Lehtimäki
Garfield Minus Garfield

Garfield Minus Garfield () on irlantilaisen Dan Walshin luoma verkkosarjakuva. Se koostuu Walshin valikoimista Jim Davisin Karvinen-stripeistä, joista Walsh on poistanut kuvankäsittelyn keinoin kaikki hahmot Eskoa lukuun ottamatta. Näin ollen Esko puuhailee Garfield Minus Garfieldissä itsekseen sen sijaan, että vuorovaikuttaisi lemmikkikissansa Karvisen ja muiden kanssa. Walshin mukaan tarkoituksena on täten ”paljastaa nuoren Eskon eksistentiaalinen ahdistus”.Garfield Minus Garfield Sarjakuvaa on julkaistu tammikuusta 2008 lähtien. Paws, Inc. alkoi marraskuussa 2008 julkaista samannimistä ja -kaltaista sarjakuvaa kolmesti viikossa. Monesti on kyseenalaistettu Karvisen luojan Jim Davisin suhtautuminen sarjakuvaan, mutta hänen omien sanojensa mukaan hän on sen satunnainen lukija ja pitää sitä mielenkiintoisena. Vuonna 2008 Ballantine Books julkaisi kovakantisen Garfield Minus Garfield -sarjakuvakirjan, jossa on esitetty käsiteltyjä strippejä pareina alkuperäisen kanssa. == Lähteet == == Aiheesta muualla == * Virallinen sivusto Luokka:Verkkosarjakuvat Luokka:Karvinen
Kerttusbulbuli

Kerttusbulbuli (Phyllastrephus terrestris) on bulbulien heimoon kuuluva varpuslintu. ==Levinneisyys== Kerttusbulbulia tavataan Afrikan etelä- ja itäosissa. Sen on raportoitu olevan yleinen, vaikkakin joskus paikallinen. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Bulbulit
Kongonviherbulbuli

Kongonviherbulbuli (Phyllastrephus hypochloris) on bulbulien heimoon kuuluva varpuslintu. ==Levinneisyys== Kongonviherbulbulia tavataan Kongon demokraattisessa tasavallassa, Keniassa, Etelä-Sudanissa, Sudanissa, Tansaniassa ja Ugandassa. Sen on raportoitu olevan yleinen joissain metsissä, mutta yleisesti ottaen harvinainen. Se on kuitenkin luokiteltu elinvoimaiseksi, koska sen levinneisyysalue on laaja ja kannankehitys vakaa, eikä sen uskota olevan vaarallisen vähälukuinen. ==Lähteet== Luokka:Bulbulit
Renato Castellani

Renato Castellani (4. syyskuuta 1913 Varigotti, Finale Ligure – 28. joulukuuta 1985 Rooma) oli italialainen elokuvaohjaaja ja käsikirjoittaja. Hänet tunnetaan elokuvan muotokieltä korostavan ”kalligrafisen” tyylin edustajana.Moliterno, s. 65. Castellani kasvoi Argentiinassa ja opiskeli arkkitehtuuria Milanon polyteknisessä instituutissa. Vuonna 1936 hän palveli upseerina Afrikassa, jossa hän tutustui elokuvaohjaaja Mario Cameriniin. Palattuaan Italiaan Castellani työskenteli käsikirjoittajana ja apulaisohjaajana muun muassa Camerinin ja Alessandro Blasettin kanssa. Hänen ensimmäinen ohjaustyönsä oli Aleksandr Puškinin novelliin perustuva Un colpo di pistola (”Laukaus”, 1942).Moliterno, s. 65–66. Toisen maailmansodan jälkeen Castellani kuvasi joukon neorealistisia elokuvia kuten Rooman auringon alla (Sotto il sole di Roma, 1948) ja kuuluisimman elokuvansa Kahdella pennillä toiveita (Due soldi di speranza, 1952). Jälkimmäinen voitti Nastro d’argenton ja Cannesin elokuvajuhlien palkinnon. Vuonna 1954 kuvattu Romeon ja Julian versio sai Venetsian elokuvajuhlien kultaisen leijonan. Elokuvissaan Helvetti on irti (Nella città l’inferno, 1958) ja Il brigante (”Ryöväri”, 1961) Castellani kuvasi kriittisesti italialaista yhteiskuntaa.Moliterno, s. 66. Castellanin viimeinen ohjaustyö valkokankaalle oli Una breve stagione (”Lyhyt kausi”, 1969). Sen jälkeen hän työskenteli televisiossa, jossa hän teki muun muassa suositun sarjan Leonardo da Vincin elämästä.Moliterno, s. 66–67. ==Lähteet== * ===Viitteet=== ==Aiheesta muualla== * Internet Movie Database: Renato Castellani * Elonet: Renato Castellani Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Vuonna 1913 syntyneet Luokka:Vuonna 1985 kuolleet
Kultarintabulbuli

Kultarintabulbuli (Phyllastrephus xavieri) on bulbulien heimoon kuuluva varpuslintu. ==Levinneisyys== Kultarintabulbulia tavataan Kamerunissa, Keski- Afrikassa, Kongossa, Kongon demokraattisessa tasavallassa, Päiväntasaajan Guineassa, Gabonissa, Nigeriassa, Tansaniassa ja Ugandassa. Sitä on kuvattu paikallisesti yleisestä harvinaiseksi. Se on luokiteltu elinvoimaiseksi, koska sen levinneisyysalue on laaja ja kannankehitys vakaa, eikä sen uskota olevan vaarallisen vähälukuinen. ==Lähteet== Luokka:Bulbulit
Luigi Chiarini

Luigi Chiarini (20. kesäkuuta 1900 Rooma – 12. marraskuuta 1975 Rooma) oli italialainen elokuvateoreetikko, ohjaaja ja opettaja. Huomattavana kulttuurihenkilönä tunnettu Chiarini nimitettiin Rooman Kokeellisen elokuvakeskuksen ensimmäiseksi johtajaksi vuonna 1935. Hän oli pitkään vastuussa keskuksen kehityksestä ja sen vuonna 1937 perustetusta lehdestä Bianco e Nero. Vuosina 1952–1955 Chiarini työskenteli myös Rivista del cinema italianon toimittajana ja vuonna 1961 hänet nimitettiin Pisan yliopiston elokuvatutkimuksen professoriksi. Vuosina 1963–1968 hän toimi Venetsian elokuvajuhlien toimitusjohtajana.Moliterno, s. 79. Chiarini on kirjoittanut laajasti elokuvan teoriasta ja käytännöstä. Hänen johtoajatuksenaan on näkemys elokuvasta taiteena sekä teollisuutena. Chiarini on tuottanut harjoitustöitä elokuvakeskuksen opettajan Umberto Barbaron kanssa sekä myös ohjannut eräitä näytelmäelokuvia.Moliterno, s. 80. == Lähteet == * === Viitteet === == Aiheesta muualla == * * Luokka:Elokuvateoreetikot Luokka:Italialaiset elokuvaohjaajat Luokka:Vuonna 1900 syntyneet Luokka:Vuonna 1975 kuolleet
Lehväbulbuli

Lehväbulbuli (Phyllastrephus poliocephalus) on bulbulien heimoon kuuluva varpuslintu. ==Levinneisyys== Lehväbulbulia tavataan Nigerian itäosissa ja Kamerunin länsiosissa. Sopivissa elinympäristöissä se on yleinen. Laji luokitellaan linvoimaiseksi. ==Elinympäristö== Lehväbulbuli elää vuoristojen sademetsissä. Sitä tavataan 500–1 800 tai joskus 2 000 metrin korkeudella merenpinnasta, ja se on yleisimmillään 1 200–1 800 metrin korkeudella. ==Elintavat== Lehväbulbuli käyttää ravinnokseen hyönteisiä, joita se etsii keskikerroksista tai lehvästöstä. Kamerunissa tehtyjen havaintojen mukaan laji pesii marras-huhtikuussa. ==Lähteet== Luokka:Bulbulit
Mustalakkibulbuli

Mustalakkibulbuli (Phyllastrephus lorenzi) on bulbulien heimoon kuuluva varpuslintu. Sitä pidetään joskus sieppobulbulin alalajina. Mustalakkibulbulia tavataan Kongon demokraattisen tasavallan koillis- ja itäosissa. ==Lähteet== Luokka:Bulbulit
Oksana Kalašnikova

Oksana Kalašnikova (s. 5. syyskuuta 1990 Tbilisi) on georgialainen tennispelaaja. Parhaimmillaan hän on ollut kaksinpelissä WTA-listan sijalla 156 kesäkuussa 2010 ja nelinpelissä sijalla 47 syyskuussa 2013. Hän on voittanut urallaan yhden WTA-turnauksen nelinpelissä. Junioriurallaan Kalašnikova oli parhaimmillaan maailmanlistan sijalla 11 syyskuussa 2007. == Lähteet == == Aiheesta muualla == * * Luokka:Georgialaiset tennispelaajat Luokka:Vuonna 1990 syntyneet Luokka:Elävät henkilöt
A Greater Fire

__NOTOC__ A Greater Fire on suomalaisen ska/reggae-yhtyeen The Capital Beatin debyyttialbumi. Sen julkaisi Stupido Records 23. syyskuuta 2009. Levy sai kriitikoilta pääosin positiivisen vastaanoton ja myös kuluttajat löysivät albumin nostaen sen viikolla 40/2009 Suomen virallisen albumilistan sijalle 17. == Kappaleet == # # # # # # # # # # # # == Arvostelut == * Soundi: Soundi: Levyarvio == Lähteet == == Aiheesta muualla == * Arvostelu Helsingin Sanomien Nyt-liitteessä Luokka:Vuoden 2009 esikoisalbumit Luokka:The Capital Beatin albumit
Nigerinbulbuli

Nigerinbulbuli (Phyllastrephus baumanni) on bulbulien heimoon kuuluva varpuslintu. == Levinneisyys == Nigerinbulbulia tavataan Norsunluurannikolla, Ghanassa, Guineassa, Liberiassa, Nigeriassa, Sierra Leonessa ja Togossa. Laji oli aiemmin huonosti tunnettu, mutta nykyisin se tunnetaan paremmin. Sen on kuitenkin kuvattu olevan harvinainen. Se on kuitenkin luokiteltu elinvoimaiseksi, koska sen kannankehitys on vakaa, eikä lajin uskota olevan vaarallisen vähälukuinen. == Elinymäristö == Nigerinbulbuli elää metsissä 500–1 100 metrin korkeudella merenpinnasta. == Lähteet == Luokka:Bulbulit
Pikkuviherbulbuli

Pikkuviherbulbuli (Phyllastrephus debilis) on bulbulien heimoon kuuluva varpuslintu. ==Levinneisyys== Pikkuviherbulbulia tavataan Keniassa, Mosambikissa, Tansaniassa ja Zimbabwessa. Sen on kuvattu olevan yleinen, vaikkakin se on vähenemässä. Vähenemisen ei kuitenkaan vielä uskota vaarantavan lajia, joten se on luokiteltu elinvoimaiseksi. ==Lähteet== Luokka:Bulbulit
Ruskopääbulbuli

Ruskopääbulbuli (Phyllastrephus strepitans) on bulbulien heimoon kuuluva varpuslintu. ==Levinneisyys== Ruskopääbulbulia tavataan Etiopiassa, Keniassa, Somaliassa, Etelä-Sudanissa, Sudanissa, Tansaniassa ja Ugandassa. Sitä on kuvattu yleisestä paikallisesti runsaaksi, vaikkakin sen kannankehitys on laskeva. Vähenemisen ei kuitenkaan vielä uskota vaarantavan lajia, joten se on luokiteltu elinvoimaiseksi. ==Lähteet== Luokka:Bulbulit
Eysink

300px|right|thumb|Eysink 10/12-HP vuodelta 1912 Eysink oli hollantilainen automerkki, jota valmistettiin vuosina 1899–1920. Eysink oli kuitenkin tunnetumpi moottoripyörien valmistaja; niiden valmistus päättyi vuonna 1956. Vuonna 1897 Eysinkin veljekset Amersfoortissa valmistivat auton, jossa oli saksalainen Benz-moottori. Perustettuaan oman tehtaan Eysinkin veljekset valmistivat yksi- ja kaksisylinterisiä kardaanivetoisia autoja; jälkimmäisen teho oli 12 hv eli 8,8 kW. Myöhemmin Eysink valmisti myös nelisylinterisiä (teholtaan 30 hv eli 22 kW) ja kuusisylinterisiä (40 hv eli 29 kW) autoja. Pikkuauto Bébén tuotanto alkoi 1912 ja loppui 1912. Parhaimmillaan Eysink valmisti 50 autoa vuodessa ja kaikkiaan 400 autoa. == Lähteet == Luokka:Automerkit Luokka:1800-luvun autot Luokka:1900-vuosikymmenen autot Luokka:1910-luvun autot
Rusobulbuli

Rusobulbuli (Phyllastrephus fischeri) on bulbulien heimoon kuuluva varpuslintu. ==Levinneisyys== Rusobulbulia tavataan Keniassa, Mosambikissa, Somaliassa ja Tansaniassa. Sen on kuvattu olevan yleinen ja runsas suurimmassa osassa levinneisyysaluettaan. Sen kannankehitys on kuitenkin laskeva, ja se on mahdollisesti hävinnyt Somaliasta kokonaan. Vähenemisen ei kuitenkaan vielä uskota vaarantavan lajia, joten se on luokiteltu elinvoimaiseksi. ==Lähteet== Luokka:Bulbulit
Dream Theater (albumi)

Dream Theater on yhdysvaltalaisen Dream Theater -yhtyeen albumi, joka julkaistiin 24. syyskuuta 2013. Se on yhtyeen 12:s studioalbumi. Albumi sijoittui ensimmäisellä listaviikollaan Suomen virallisen listan toiseksi. ==Kappaleet== == Kokoonpano == * James LaBrie – laulu * John Petrucci – kitara, tuottaja * John Myung – bassokitara * Mike Mangini – rummut * Jordan Rudess – kosketinsoitin * Richard Chycki – miksaaja == Arvostelut == * Allmusic: Allmusic review * Imperiumi.net: Imperiumi.net * Loudwire: Loudwire * Soundi: Soundi * Sputnikmusic: Sputnikmusic == Lähteet == == Aiheesta muualla == * Dream Theater discogs.com -sivustolla * Luokka:Dream Theaterin albumit Luokka:Vuoden 2013 albumit
Sieppobulbuli

Sieppobulbuli (Phyllastrephus icterinus) on bulbulien heimoon kuuluva varpuslintu. ==Levinneisyys== Sieppobulbulia tavataan laajalla alueella Afrikan länsi- ja keskiosissa. Lajia on kuvattu yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi. ==Elinympäristö== Sieppobulbuli elää metsissä 700–1 800 metrin korkeudella merenpinnasta. Se elää pienissä parvissa, joissa voi olla myös muita lintulajeja. ==Lähteet== Luokka:Bulbulit
Iryna Burjatšok

Iryna Burjatšok (, s. 5. heinäkuuta 1986) on ukrainalainen tennispelaaja. Parhaimmillaan hän on ollut kaksinpelissä WTA-listan sijalla 183 kesäkuussa 2010 ja nelinpelissä sijalla 66 maaliskuussa 2014. Hän on voittanut urallaan kaksi WTA-turnausta nelinpelissä. == Lähteet == == Aiheesta muualla == * * Luokka:Ukrainalaiset tennispelaajat Luokka:Vuonna 1986 syntyneet Luokka:Elävät henkilöt
Suomupääbulbuli

Suomupääbulbuli (Phyllastrephus albigularis) on bulbulien heimoon kuuluva varpuslintu. ==Levinneisyys== Suomupääbulbulia tavataan laajalla alueella Afrikan länsi- ja keskiosissa. Lännessä sen levinneisyysalue yltää Senegaliin, idässä Etelä-Sudaniin ja Ugandaan ja etelässä Angolaan. Lajin on kuvattu olevan yleinen ja runsaslukuinen levinneisyysalueensa joissain osissa, ja harvinainen toisilla alueilla. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Bulbulit
Eric-Campbell

Eric-Campbell oli brittiläinen vuosina 1919-1926 valmistettu automerkki. Eric- Campbell-merkin ensimmäinen auto oli kevyt urheiluauto, jossa oli 1,5 litran Coventry-Simplex-moottori ja 105 km/t huippunopeus. 1920-luvulla Eric-Campbell valmisti perinteisiä autoja, joissa oli 13 hv eli 10 kilowatin Anzani- moottori. == Lähteet == Cars: Cars Collection, Suuri Tietokirja Autoista, osa 12, 1987 == Aiheesta muualla == * 1920 Eric Campbell 10hp car. - Old Classic Cars Luokka:Brittiläiset automerkit Luokka:1910-luvun autot Luokka:1920-luvun autot
Tikkabulbuli

Tikkabulbuli (Phyllastrephus flavostriatus) on bulbulien heimoon kuuluva varpuslintu. ==Levinneisyys== Tikkabulbulia tavataan Afrikan itä- ja kaakkoisosissa. Etelässä sen levinneisyysalue ulottuu Etelä-Afrikan tasavaltaan ja pohjoisessa Ugandaan. Sen on kuvattu olevan yleinen tai paikallisesti runsaslukuinen, ja sen kannankehitys on vakaa. Laji on luokiteltu elinvoimaiseksi. ==Elintavat== Tikkabulbuli elää metsissä merenpinnan tasosta 3 000 metrin korkeuteen asti. Se käyttää ravinnokseen pääasiassa kovakuoriaisia, mutta myös hedelmiä. Se etsii ravintonsa metsän keski- ja yläkerroksista. Tikkabulbuli on äänekäs ja silmiinpistävä laji, joka liikkuu usein pienissä parvissa tai useiden lajien muodostamissa sekaparvissa. ==Lähteet== Luokka:Bulbulit
Spirit (Reckless Loven albumi)

Spirit on Reckless Love-yhtyeen kolmas albumi, joka julkaistiin 30. elokuuta 2013. Se debytoi Suomen virallisen listan kolmannella sijalla. Ensimmäinen singlelohkaisu, ”Night On Fire”, julkaistiin 26. huhtikuuta 2013. Toiseksi singleksi valittu albumin 10. kappale ”So Happy I Could Die” julkaistiin 23. elokuuta 2013 saman aikaisesti kappaleen musiikkivideon kanssa. Spinefarm Records julkaisi albumin Englannissa 2. syyskuuta 2013. Julkaisussa on mukana bonuskappaleena ”Die Hard”-kappale. == Kappaleet == == Arvostelut == * Desibeli.net: Desibeli.net * Hifimaailma: positiivinenHifimaailma * Soundi: Soundi == Lähteet == Luokka:Vuoden 2013 albumit Luokka:Reckless Loven albumit
Vaaleaviherbulbuli

Vaaleaviherbulbuli (Phyllastrephus fulviventris) on bulbulien heimoon kuuluva varpuslintu. ==Levinneisyys== Vaaleaviherbulbulia tavataan Angolassa, Kongon demokraattisessa tasavallassa ja Gabonissa. Lajin ei ole kuvattu olevan harvinainen, mutta sen runsaus on epäselvä. Kuitenkin sen kannankehitys on vakaa, ja se on luokiteltu elinvoimaiseksi. ==Lähteet== Luokka:Bulbulit
Hurrikaani Baker

Hurrikaani Baker oli vuoden 1950 Atlantin hurrikaanikauden toinen trooppinen myrsky. Se syntyi Leewardsaarten itäpuolella ja voimistui hurrikaaniksi 20. elokuuta jolloin se ylitti Antiguan. Sieltä Baker jatkoi matkaana pohjoisluoteeseen ja heikkeni, niin että Puerto Ricossa se oli enää trooppinen myrsky. Ylitettyään Kuuban 25. elokuuta se voimistui uudelleen ja saavutti jälleen hurrikaanin voiman Meksikonlahdella. Voimakkaimmillaan se oli Alabaman eteläpuolella mutta heikkeni ennen rantautumistaan Alabamaan. Bakerin sateet aiheuttivat satovahinkoja Alabamassa ja Floridassa. Hurrikaaniin havaittiin liittyneen kaksi tornadoa, jotka tuhosivat kiinteistöjä. Puuskaisia tuulia koettiin sisämaassakin, ja Birminghamissa yksi ihminen sai surmansa ja kaksi loukkaantui jäätyään myrskyn irroittaman virtajohdon alle. == Lähteet == Baker
Robert Erik Lagus

Robert Erik Lagus (12. toukokuuta 1827 Turku – 25. helmikuuta 1863 Montpellier, Ranska) oli suomalainen juristi. Laguksen vanhemmat olivat professori Wilhelm Gabriel Lagus ja Hedvig Maria af Tengström. Hän kävi Porvoon lukiota ja pääsi ylioppilaaksi 1845. Lagus opiskeli Helsingin yliopistossa valmistuen filosofian kandidaatiksi ja maisteriksi 1850, lisensiaatiksi 1852 ja tohtoriksi 1853. Toimittuaan lyhyen aikaa opettajana hän ryhtyi opiskelemaan oikeustiedettä ja valmistui molempien oikeuksien kandidaatiksi 1855. Lagus auskultoi Turun hovioikeudessa ja sai varatuomarin arvon 1857. Hän valmistui sitten molemoien oikeuksien lisensiaatiksi 1859 ja tohtoriksi 1860. Lagus toimi vuodesta 1860 Helsingin yliopiston siviilioikeuden ja roomalaisen oikeuden dosenttina. Vuonna 1862 Lagus lähti opintomatkalle Ranskaan. Hän kuoli matkan aikana helmikuussa 1863 Montpellier’ssa. == Teoksia == * Om oäkta barns rättsförhållande till familjen. 1858 * Utkast till revision af läran om naturliga barns rätt från ståndpunkten af nu gällande lagar. 1859 * Juridiska afhandlingar och uppsatser. Ilmestyi 4 vihkona 1859–1861 * Juridiskt album. Ilmestyi 4 vihkona 1861–1862 == Lähteet == * Luettu 31.7.2013. * Hakusana Robert Erik Lagus Nordisk familjebok-tietosanakirjassa Luokka:Suomalaiset juristit Luokka:Vuonna 1827 syntyneet Luokka:Vuonna 1863 kuolleet
EDM

EDM tai Edm voi tarkoittaa seuraavia: * EDM, electronic dance music, elektroninen tanssimusiikki * EDM, Énergie du Mali, Malin kansallinen sähköyhtiö * EDM, Euclidean distance matrix, euklidinen etäisyysmatriisi * Edm, VR:n kaksikerroksinen makuuvaunutyyppi *EDM, electrical discharge machining, kipinätyöstö (mm. uppo- ja lankakipinätyöstö).
Tangutit

Tangutit (Tangyud) ovat tiibetiläissukuinen kansa, joka oli lähtöisin 200-luvulta nykyisen Qinghain maakunnan alueelta Kiinasta. Heidän valtakuntansa tunnetaan yleisesti nimellä Läntinen Xia (Xixia, 1038—1227), joka hallitsi nykyisten Gansun, Shaanxin ja Ningxian maakuntien alueita.Leino, Juha: Tangut-kansan Läntinen Xia (2006) - http://fi.gbtimes.com/valtio- historia/dynastiat/tangut-kansan-lantinen-xia-osa-78 == Lähteet == == Aiheesta muualla == * Encyclopedia Britannica - Britannica.com Luokka:Kiinan etniset ryhmät
Demagnetointi

Demagnetointi on magneettisuuden poistamista eli magneettisen kappaleen muuttamista ei-magneettiseksi. Demagnetisoinnin voi suorittaa esimerkiksi kuumentamalla haluttua kappaletta tai vaihtomagneettikentän avulla.Magnetopedia Demagnetointia voidaan käyttää tiedon hävittämiseen magneettinauhoilta.Muuri Digital Services - Tekninen sanasto Osa merimiinoista aktivoituu laivan magneettisuuden perusteella. Tämän välttämiseksi sodan aikana laivoja demagnetoitiin Suomessakin Lonnan saarella. Tarve jatkui sodan jälkeenkin 1960-luvulle saakka kunnes merimiinat oli saatu raivatuksi. ==Lähteet== Luokka:Magnetismi
Chen Ruolin

Chen Ruolin (kiin. 陳若琳; s. 12. joulukuuta 1992 Nantong, Kiina) on kiinalainen uimahyppääjä ja viisinkertainen olympiavoittaja. Chenistä tuli olympiakisojen kaksinkertainen mestari 15-vuotiaana, kun hän voitti kullan 10 metrin naisten kerroshypyissä sekä yksilö- että parikilpailussa, parinaan Wang Xin. Neljä vuotta myöhemmin Lontoossa hän toisti saman. Rion olympialaisissa 2016 hän voitti kultaa parikilpailussa parinaan Liu Huixia. Shanghaissa järjestetyissä uinnin MM-kilpailuissa 2011 Chen voitti jälleen kaksi kultaa 10 metrin kilpailuista, parinaan Wang Hao. Kaksoismestaruuden voittaneesta Chenistä tuli ensimmäinen kiinalainen naisuimahyppääjä, joka on onnistunut voittamaan kultaa kaikista kerroshypyistä olympialaisissa, maailmancupissa ja MM-kisoissa. kansainvälisen uimaliitto (FINA) on valinnut hänet vuoden naisuimahyppääjäksi 2010, jolloin palkinto jaettiin ensimmäistä kertaa. ==Lähteet== ==Aiheesta muualla== * Profiili Sports Reference -sivustolla Luokka:Kiinalaiset uimahyppääjät Luokka:Kiinalaiset olympiavoittajat Luokka:Vuonna 1992 syntyneet Luokka:Elävät henkilöt
Jukka-Pekka Kauhanen

Jukka-Pekka Kauhanen (s. 19. joulukuuta 1963 Kerava) on suomalainen raviohjastaja, -valmentaja ja hevoskasvattaja. Hän on vuonna 1983 alkaneella urallaan ajanut yli 12 000 ravilähtöä ja saavuttanut niissä vuoden 2023 kesäkuun loppuun mennessä yli 1 400 voittoa. Uransa 1000. voiton Kauhanen ajoi Vieremällä juhannuksena 2012. Kauhanen asuu Iisalmessa. Valmentajana ja kasvattajana hänet tunnetaan erityisesti Kauhasen perheen omistaman Dahlia- tallin hevosista. Niistä tunnetuimmat ovat kolminkertainen ravikuningas Santeri Dahlia, sekä kansainvälisestikin menestyneet lämminveriset Jexpress Dahlia ja Josef Dahlia.Sukuposti – Santeri Dahlia Viitattu 1.8.2013.Sukuposti – Jexpress Dahlia Viitattu 1.8.2013.Sukuposti – Josef Dahlia Viitattu 1.8.2013. Jexpress Dahlia voitti Jorma Kontion ajamana Euroopan raviliiton UET:n suurimman nelivuotiskilpailun UET Grand Prix'n vuonna 1992 kaikkien aikojen ensimmäisenä suomalaishevosena. Jukka-Pekka Kauhanen on toiminut myös Suomen Ravivalmentajat ry:n puheenjohtajana. Hänen pikkuveljensä Sami Kauhanen on entinen Suomen Hippoksen ja vuodesta 2022 Suomen Jääkiekkoliiton toimitusjohtaja. == Suurkilpailuvoittoja == === Ohjastajana === *Kasvattajakruunu – Jexpress Dahlia (1992), Josef Dahlia (1993), Cap Nette (2002), Boy Robertto (2005), Geena Dahlia (2008) *Seinäjoki-ajo – Josef Dahlia (1997, 1998) *Ravikuningas – Santeri Dahlia (2001, 2002, 2005) *Kylmäverihevosten Suur-Hollola-ajo – Santeri Dahlia (2002) *Suomenhevosten Kriterium – Leevi Dahlia (2004) *Pikkukunkku – Gustav Dahlia (2011) === Valmentajana === *Kriterium – Jexpress Dahlia (1991) *UET Grand Prix – Jexpress Dahlia (1992) *Suur-Hollola-ajo – Josef Dahlia (1996) == Lähteet == *Suomen Hippoksen tilastot === Viitteet === Luokka:Suomalaiset raviohjastajat Luokka:Suomalaiset ravivalmentajat Luokka:Ravihevosten kasvattajat ja omistajat Luokka:Vuonna 1963 syntyneet Luokka:Elävät henkilöt
Timo Wårell

Timo Wårell, o.s. Vainikainen, (1957 – 5. heinäkuuta 2010 Malaga) oli suomalainen terveysvalistaja ja AIDS-aktivisti. Wårellilla todettiin HIV- tartunta vuonna 1990, jonka jälkeen hän tuli puolisonsa kanssa julkisuuteen ensimmäisinä HIV-tartunnan saaneina suomalaisina. Ravintola-alalla työskennellyt Wårell jäi sairauseläkkeelle vuotta myöhemmin ja aloitti valistustyön tuolloin vielä suhteellisen uudesta ja tuntemattomasta sairaudesta. Hän esiintyi puolisonsa kanssa lukuisissa televisio-ohjelmissa ja lehtihaastatteluissa sekä kiersi ympäri maata Aids-tukikeskuksen järjestämissä tilaisuuksissa. Vuonna 1992 Wårell julkaisi kirjan Aidsin kasvot – Timpan ja Joken tarina. Auroran sairaalan tukiyhdistys myönsi hänelle vuonna 1996 palkinnon HIV-potilaiden hyväksi tehdystä työstä. == Lähteet == * === Viitteet === Luokka:AIDS-aktivistit Luokka:Vuonna 1957 syntyneet Luokka:Vuonna 2010 kuolleet
Teuvo Jokela

Teuvo Jokela on suomalainen baritoni, joka on levyttänyt virsiä.https://www.finna.fi/Record/viola.407004 ==Diskografia== * Kauneimmat virtemme, Fazer Finnlevy (1982) * Soi kiitoksein (2008) ==Lähteet== Luokka:Suomalaiset baritonit Luokka:Syntymävuosi puuttuu Luokka:Elävät henkilöt
Stemma-Kuoro

Stemma-Kuoro on suomalainen Suomen Työväen Musiikkiliiton edustuskuoro.http://www.hyvinkaa.fi/fi/Kulttuuri-ja-vapaa- aika/Kirjasto/Musiikki/Hyvinkaalaisen-musiikin-galleria/Hyvinkaalaisia- artisteja/Pinnan-alta/ ==Diskografia== * Syttykää sydämet, Fazer Finnlevy (1982) * Konsertoimassa, (1986) * Ilojani laulan, (1993) * Risainen elämä Juice Leskisen lauluja a cappella, (2000) ==Lähteet== ==Aiheesta muualla== * Luokka:Suomalaiset kuorot
Lippo Koivujuuri

Lippo Koivujuuri (3. heinäkuuta 1942 Helsinki – 13. syyskuuta 2000 Helsinki)http://www.veikkotiitto.fi/lippo%20koivujuuri.htm oli suomalainen laulaja, jonka yksi tunnettu kappale on ”Asematunnelin Anneli”. ==Diskografia== * Lippo Koivujuuri (1973) * Tavallinen suomalainen mies, Fazer Finnlevy (1977) * Köyhät on aina yksinään (1982) ==Lähteet== ==Aiheesta muualla== * Luokka:Suomalaiset laulajat Luokka:Vuonna 1942 syntyneet Luokka:Vuonna 2000 kuolleet
Bolognini

Bolognini on muun muassa seuraavien henkilöiden sukunimi: * Danio Bolognini (1901–1972), italialainen katolinen piispa * Mauro Bolognini (1922–2001), italialainen elokuvaohjaaja ja käsikirjoittaja
Lucky Star (kappale)

Lucky Star on yhdysvaltalaisen pop-laulaja Madonnan kappale hänen samannimiseltä debyyttialbumilta. Kappaleen julkaisi Sire Records 8. syyskuuta 1983 albumin neljäntenä singlenä. Kappale on myös mukana hänen kahdella kokoelma-albumilla, The Immaculate Collectionilla ja Celebrationilla. "Lucky Starin" sanoitti Madonna ja tuotti Reggie Lucas. Nauhoituksen aikaan Madonna ei ollut kuitenkaan kovin vakuuttunut Lucasin versiosta. Hän kutsui senaikaisen poikakaverinsa, John "Jellybean" Benitezin remiksaamaan raitaa, jotta tämä vastaisi Madonnan ideoita. Kokeneet ja uudet kriitikot molemmat yllättyivät kappaleesta, yllättyen sen johdannollisesta ja toiveikkaasta tanssimusiikista. "Lucky Starista" tuli Madonnan ensimmäinen viiden parhaan joukkoon yltänyt kappale Billboard Hot 100 -listalla, kun se ylsi 4. sijalle, ja siitä tuli samalla hänen ensimmäinen singlensä, joka oli kymmenen parhaan joukossa yhteensä 16 viikkoa putkeen. Siitä oli jo tullut valmiiksi Madonnan ensimmäinen kärkisijan saavuttanut single Billboardin tanssikappalelistalla, kun se pääsi aiemman singlen, "Holidayn" rinnalla listan huipulle. Musiikkivideolla Madonna tanssii muiden tanssijoiden kanssa valkoisen taustan edessä. Madonna on esittänyt kappaleen lukuisissa live-esiintymisissä, viimeksi "Confessions Tourilla" vuonna 2006. Lukuisat artistit ovat versioineet kappaleen. == Kappalelista == ;7" single # # ;EU/UK 12" single # # ;US 12" promo single # # ;Germany / UK CD Maxi Single (1995) # # == Listasijoitukset == Listat (1984) Sija Australia (Kent Music Report) 36 Kanada (RPM) 8 Irlanti (Irlannin singlelista) 19 Britannia (Britannian singlelista) 14 Yhdysvallat (Billboard Hot 100) 4 Yhdysvallat (Adult Contemporary Chart) 19 Yhdysvallat (Hot R&B;/Hip-Hop Songs) 42 Yhdysvallat (Hot Dance Club Songs) 1 ==Lähteet== Luokka:Vuoden 1983 kappaleet Luokka:Madonnan kappaleet
Wahlgren

Wahlgren on muun muassa seuraavien henkilöiden sukunimi: * Anna Wahlgren (1942−2022), ruotsalainen kirjailija * Benjamin Wahlgren Ingrosso (s. 1997), ruotsalainen laulaja * Bianca Wahlgren Ingrosso (s. 1994), ruotsalainen bloggaaja * Jussi Wahlgren (1952−2021), suomalainen näyttelijä, kirjailija * Kari Wahlgren (s. 1977), yhdysvaltalainen ääninäyttelijä * Karl Wahlgren (1853–1894), suomalainen kirjailija * Otto Wahlgren (1927–2022), suomalainen tietekniikan tutkija ja professori * Pernilla Wahlgren (s. 1967), ruotsalainen laulaja, näyttelijä ja tv-juontaja * Väinö B. Wahlgrén (1922–1994), suomalainen yrittäjä ja yritysjohtaja, teollisuusneuvos
Taylor Townsend

Taylor Townsend (s. 16. huhtikuuta 1996 Chicago, Illinois) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 57 huhtikuussa 2024. Townsend pääsi jo 15-vuotiaana Yhdysvaltain avointen nelinpelissä kolmannelle kierrokselle Jessica Pegulan kanssa vuonna 2011. Junioreiden maailmanlistalla hän saavutti ykkössijan huhtikuussa 2012. Vuoden 2012 Australian avoimissa hän voitti sekä junioreiden kaksin- että nelinpeliturnaukset. Samana vuonna hän voitti myös Wimbledonin ja Yhdysvaltain avointen nelinpelit. Ranskan avoimissa 2014 hän ylsi naisten kaksinpelissä kolmannelle kierrokselle, mikä on edelleen hänen paras aikuisten Grand Slam -turnausten kaksinpelisaavutuksensa. Tuolloin hän voitti ensimmäisellä kierroksella Vania Kingin ja toisella kierroksella 20:nneksi sijoitetun Alizé Cornetin mutta hävisi sitten 14:nneksi sijoitetulle Carla Suárez Navarrolle. Naisten nelinpelissä Townsend voitti 2024 parinsa Kateřina Siniakován kanssa Wimbledonin tennisturnauksen. Sekanelinpelissä Townsend on yltänyt välieriin Yhdysvaltain avoimissa 2014 ja 2023 . == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1996 syntyneet Luokka:Elävät henkilöt
Johan Magnus Krook

Johan Magnus Krook (12. maaliskuuta 1760 Turku – 15. tammikuuta 1828 Helsinki) oli suomalainen lakimies, jonka ura huipentui senaatin oikeusosaston jäsenyyteen. Hän aloitti opiskelun Turun akatemiassa 1775 ja pääsi auskultantiksi Turun hovioikeuteen 1777. Krook valittiin 1778 hovioikeuden ylimääräisen kanslistin virkaan, 1780 varanotaariksi ja 1784 hän sai varatuomarin arvon. Samana vuonna hänet nimitettiin Savon ja Karjalan läänin lääninsihteeriksi ja 1792 hänelle myönnettiin laamannin arvo.Matti Mali (toimittanut): Korkein oikeus 1809–1959, Helsinki 1959, sivut 129–130. Vuonna 1793 Krook nimitettiin Vaasan ja Oulun lakikunnan laamanniksi ja 1811 hänet kutsuttiin jäseneksi hallituskonseljin oikeusosastoon, joka oli korkeimman oikeuden varhainen edeltäjä. Valtioneuvoksen arvon hän sai 1817 ja todellisen valtioneuvoksen arvon 1822. Vuonna 1826 hän vaihtoi virkaa vävynsä Carl Arved Krabben kanssa ja siirtyi hovioikeudenneuvokseksi Vaasan hovioikeuteen. Hovioikeuden virasta huolimatta Krook pysyi oikeusosaston jäsenenä kuolemaansa saakka. Johan Magnus Krookin isä oli Etelä-Suomen lakikunnan laamanni, hovioikeudenneuvos ja lakitieteentohtori Carl Krook (1723–1776) ja äiti Vendla Charlotta Cedermarck (1736–1782). Äidin isä oli myös oikeusoppinut, sillä hän oli Turun hovioikeuden hovioikeudenneuvos Nicolaus Magnus Sternell, jonka sukunimenä aateloinnin jälkeen oli Cedermarck. Johan Magnus Krook avioitui 1785 Agatha Lagerborgin (1761–1797) kanssa. Puoliso oli Turun hovioikeuden varapresidentin Carl Lagerborgin tytär. Krookin toinen vaimo (vuodesta 1803) oli Gustava Fredensköld (1772–1828), jonka isä oli Turun hovioikeuden hovioikeudenneuvos Nils Hasselbom, aateloituna Fredensköld. ==Lähteet== Luokka:Suomalaiset senaattorit Luokka:Suomalaiset juristit Luokka:Vuonna 1760 syntyneet Luokka:Vuonna 1828 kuolleet
Allie Kiick

Alexandra ”Allie” Kiick (s. 30. kesäkuuta 1995 Fort Lauderdale, Florida) on yhdysvaltalainen tennispelaaja. Parhaimmillaan hän on ollut kaksinpelissä WTA- listan sijalla 136 syyskuussa 2014. Hän on voittanut urallaan neljä ITF- turnausta kaksinpelissä. Junioreiden maailmanlistalla Kiick oli parhaimmillaan sijalla 14 huhtikuussa 2012. Kiick ilmoitti Twitterissä elokuussa 2015, että hänellä on melanooma. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1995 syntyneet Luokka:Elävät henkilöt
Kickstarter

Kickstarter on yhdysvaltalainen joukkorahoituspalvelu, joka keskittyy erityisesti luovien projektien vastikkeelliseen joukkorahoitukseen. Sen kautta on pantattu yhteensä yli miljardi dollaria. Yhdysvalloissa ja Isossa- Britanniassa sijaitsevat yksityishenkilöt tai yritykset voivat hakea projektilleen rahoitusta Kickstarterin kautta. == Lähteet == Luokka:Rahoitus Luokka:Yhdysvaltalaiset yritykset Luokka:Yhdysvaltalaiset verkkosivustot
Kim Amb

Kim Oscar Amb (s. 31. heinäkuuta 1990 Solna) on ruotsalainen keihäänheittäjä. Hänen seuransa on Bålsta IK.http://kimamb.se/ Alle 20-vuotiaiden MM- kilpailuissa Puolan Bydgoszczissa 2008 Amb karsiutui loppukilpailusta heitettyään 67,59 metriä. Hän sijoittui neljänneksi alle 23-vuotiaiden EM- kilpailuissa 2011. Helsingin EM-kilpailuissa 2012 Amb sijoittui seitsemänneksi. Lontoon olympialaisissa 2012 hän karsiutui tuloksella 78,94 jäätyään 18:nneksi. Moskovan MM-kilpailuissa 2013 Amb sijoittui finaalissa kymmenenneksi heitettyään 78,91 metriä. Timanttiliigan kilpailussa Shanghaissa 18. toukokuuta 2014 Amb sijoittui toiselle sijalle tuloksella 84,14 m.Aftonbladet 2014-05-18 Zürichin EM-kilpailuissa 2014 hän jäi karsinnassa ilman tulosta. Pekingin MM-kilpailuissa 2015 Amb oli yhdestoista tuloksella 78,51. Amsterdamin EM-kilpailuissa 2016 hän oli seitsemäs tuloksella 79,36. Hän karsiutui loppukilpailusta Rio de Janeiron olympialaisissa 2016. Dohan MM- kilpailuissa 2019 hän sijoittui kahdeksanneksi tuloksella 80,42. Vuodelle 2021 siirretyissä Tokion olympialaisissa hän oli yhdestoista. Eugenen MM-kilpailut 2022 hän joutui jättämään väliin loukkaantumisen vuoksi. Ambin ennätys on 25. heinäkuuta 2020 Zweibrückenissä Saksassa heitetty 86,49 metriä. == Kausien parhaat heitot == * 2007 – 62,78 Göteborg, 8. syyskuuta * 2008 – 69,34 Bergen, 16. elokuuta * 2009 – 66,06 Göteborg, 26. kesäkuuta * 2010 – 77,81 Helsinki, 28. elokuuta * 2011 – 80,09 Gävle, 13. elokuuta * 2012 – 81,84 Växjö, 25. toukokuuta * 2013 – 84,61 Zagreb, 3. syyskuuta * 2014 – 84,14 Shanghai, 18. toukokuuta * 2015 – 82,40 Söderhamn, 9. elokuuta * 2016 – 84,50 Tampere, 4. syyskuuta * 2017 – 82,02 Ventspils, 3. kesäkuuta * 2018 – 77,13 Eskilstuna, 25. elokuuta * 2019 – 86,03 Karlstad, 1. syyskuuta * 2020 – 86,49 Zweibrücken, 25. heinäkuuta * 2021 – 82,40 Tokio, 4. elokuuta == Lähteet == * *Diamond League: Kim AMB ===Viitteet=== == Aiheesta muualla == *Kim Ambin kotisivut Luokka:Ruotsalaiset keihäänheittäjät Luokka:Vuonna 1990 syntyneet Luokka:Elävät henkilöt
Auloppikalat

Auloppikalat (Aulopiformes) on viuhkaeväisiin kuuluva kalalahko. Lahkon lajeja tavataan kaikista lämpimistä ja lauhkeista valtameristä niin matalista kuin syvistäkin vesistä. ==Taksonomia ja tyypillisiä piirteitä== Varhaisimmat auloppikaloihin kuuvien lajien fossiilit on ajoitettu myöhäiselle liitukaudelle. Nykyään elävät lajit jaetaan 4 alalahkoon, 15-17 heimoon ja 236 lajiin. Ne ovat läheistä sukua valokaloille (Myctophiformes) ja luetaan toisinaan kuuluvaksi samaan lahkoon. Kooltaan lahkon kalat jäävät yleensä noin 30 cm pitkäksi, mutta eräät liskokalalajit voivat saavuttaa jopa 2 metrin pituuden. Tyypillisiä piirteitä ovat pitkänomainen ruumiinmuoto, suuret hampaat, rasvaevä ja uimarakon puuttuminen. Auloppikalojen ainutlaatuinen piirre viuhkaeväisissä kaloissa on niiden kiduskannen luiden rakenne. Erikoistuneet silmät ovat muun muassa teleskooppikalojen (Giganturidae), sapelileukojen (Evermannellidae), helmisilmien (Scopelarchidae) ja levysilmien (Ipnopidae) heimoissa. Monet auloppikaloihin kuuluvien heimojen lajit ovat hermafrodiitteja ja niillä on sekä koiraiden että naaraiden sukuelimet. ==Levinneisyys ja elintavat== Auloppikaloihin kuuluvia lajeja tavataan kaikista valtameristä. Niitä tavataan niin matalista vesistä läheltä rannikkoa kuin valtameren syvästeistäkin. Kaikki auloppikalat ovat petokaloja. ==Lähteet== *
Dominique Bulamatari

Dominique Bulamatari (4. kesäkuuta 1955 Kinshasa – 26. elokuuta 2024) oli kinshasankongolainen roomalaiskatolinen piispa. Hänet vihki papiksi Kinshasan arkkihiippakuntaan Joseph-Albert Malula 20. huhtikuuta 1980. Hänet nimitettiin Kinshasan vihkipiispaksi sekä Elephantaris in Mauretanian titulaaripiispaksi 29. lokakuuta 1999, ja piispaksi vihkiminen seurasi 30. tammikuuta 2000. Pääkonsekraattorina toimi Frédéric Etsou-Nzabi-Bamungwabi, jota avustivat Francisco-Javier Lozano ja Eugène Moke Motsüri.Catholic-Hierarchy.org: Bishop Dominique Bulamatari Bulamatari sai 14. marraskuuta 2009 nimityksen Molegben piispaksi. == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1955 syntyneet Luokka:Vuonna 2024 kuolleet
Timothée Bodika Mansiyai

Timothée Bodika Mansiyai (s. 1. tammikuuta 1962 Kinshasa) on kinshasankongolainen roomalaiskatolinen piispa. Hänet vihittiin papiksi Kinshasan arkkihiippakuntaan 1. elokuuta 1990. Hän liittyi vuonna 1993 sulpisiaaneihin. Hänet nimitettiin 2. helmikuuta 2012 Kinshasan vihkipiispaksi sekä Naieran titulaaripiispaksi, ja piispaksi vihkiminen seurasi 15. huhtikuuta. Pääkonsekraattorina toimi Laurent Monsengwo Pasinya, jota avustivat José Moko Ekanga ja Philippe Nkiere Keana.Catholic-Hierarchy.org: Bishop Timothée Bodika Mansiyai, P.S.S. == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1962 syntyneet Luokka:Elävät henkilöt
Sébastien Muyengo Mulombe

Sébastien Muyengo Mulombe (s. 8. toukokuuta 1958 Bukavu) on kinshasankongolainen roomalaiskatolinen piispa. Hänet vihittiin papiksi Kinshasan arkkihiippakuntaan 1. elokuuta 1986 ja nimitettiin sen vihkipiispaksi sekä Strathernian titulaaripiispaksi 2. helmikuuta 2012. Piispaksi vihkiminen seurasi 15. huhtikuuta. Pääkonsekraattorina toimi Laurent Monsengwo Pasinya, jota avustivat José Moko Ekanga ja Philippe Nkiere Keana.Catholic-Hierarchy.org: Bishop Sébastien Muyengo Mulombe == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1958 syntyneet Luokka:Elävät henkilöt
Magical Ring

Magical Ring on irlantilaisen folk- ja folkrock- yhtye Clannadin seitsemäs studioalbumi vuodelta 1983. Albumilla on sekä iirin että englanninkielsiä lauluja, jotka ovat yhtä lukuun ottamatta yhtyeen jäsenten tekemiä tai traditionaalisia. Albumin tunnetuin kappale on "Theme from Harry's Game". ==Kappaleet== #Theme from Harry's Game (P.Ó'Braonáin) 2:30 #Tower Hill (P.Ó'Braonáin) 3:51 #Seachrán Charn tSiail (Trad.Arr:Clannad) 2:20 #Passing Time (P.Ó'Braonáin-C.Ó'Braonáin) 3:44 #Coinleach Glas an Fhómhair (Trad.Arr:Clannad) 5:57 #I See Red (Jim Rafferty) #Tá Mé Mo Shuí (Trad.Arr:Clannad) 3:13 #Newgrange (C.Ó'Braonáin) 4:03 #The Fairy Queen (Trad.Arr:Clannad) 2:40 #Thíos Fá'n Chósta (P.Ó'Braonáin-C.Ó'Braonáin-P.Ó'Dúgaín) ==Kokoonpano== Nimet ovat niiden iiriläisessä muodossaMagical Ring (Ó' Braonáin = Brennan, Ó' Dúgáin = Duggan) *Ciarán Ó' Braonáin – basso, kitara, kosketinsoittiimet, laulu *Máire Ní Bhraonáin – laulu, harppu *Pól Ó' Braonáin – huilu, kitara, lyömäsoittimet, laulu *Noel Ó' Dúgáin – kitara, laulu *Pádraig Ó' Dúgáin – kitara, laulu ==Vierailevat muusikot== *James Delaney - kosketinsoittimet, syntetisoijat *Charlie Morgan - rummut *Frank Ricotti - lyömäsoittimet *Alan Dunn - haitari *Ed Deane - sähkökitarasoolo Albumin tuotti Richard Dodd ja äänittäjinä toimivat Dodd ja Austin Ince. "Theme from Harry's Game" on tehty Dublinissa Windmill Lane - studiossa. Muutoin nauhoitukset ja miksaukset on tehty Lontoossa Nova - studiossa. ==Ulkoasu== *Kannen suunnittelu - Rob O'Connor *Kannen kuvat Nick Yates, yhtyeen kuva Gered Mankowitz ==Lähteet== Clannad - Magical Ring RCA ND 71473 ===Viitteet=== Luokka:Clannadin albumit Luokka:Irlantilaiset folk rock -albumit Luokka:Vuoden 1983 albumit